Správa zo zahraničnej pracovnej cesty 
1.  Účastník ZPC:
Ing. Rastislav Braďura, 
Centrum vedecko-technických informácií SR, Lamačská cesta 8/A, 811 24 Bratislava, Národný delegát H2020 Programového výboru Podpora pre MSP a Prístup k prostriedkom rizikového financovania, 
Jazyk: AJ

2.  Zahraničná pracovná cesta:
Belgické kráľovstvo, Brusel
vykonaná v dňoch 11. októbra – 12. októbra 2017
Európska komisia, DG Research and Innovation, DG Enterprise and Industry, EASME
Prekročenie hraníc SR/Rakúsko 11.10.2017, 10:15
Prekročenie hraníc Rakúsko/SR 12.10.2017, 23:15
Šestnáste zasadnutie Programového výboru pre Inovácie v MSP a Prístup k prostriedkom rizikového financovania
Pobytové náklady a iné výdavky si hradil účastník sám. Letenku hradí EK.

3.  Rámcový program pobytu:
12.10.2017   10:00 – 12:00  Európska komisia, DG RTD, Covent Garden, Place Rogier, 16,  Seminár zameraný na nové InnovFin produkty
12.10.2017 14:00 – 18:30 Európska komisia, Albert Borschette, rue Froissart, 1040 Brusel, Belgicko

4.  Stručný priebeh rokovaní, resp.  študijného pobytu:

Seminár zameraný na nové InnovFin produkty
Seminár organizovaný DG RTD, jeho hlavnou úlohou bolo predstaviť nové produkty prostriedkov rizikového financovania, ich individuálne zameranie, príležitosti pre banky a finančných sprostredkovateľov.

Predmetom šestnásteho zasadnutia Programového výboru Inovácie pre MSP a Prístup k prostriedkom rizikového financovania bola nasledovná agenda:
1.	Privítanie a úvod
o	Schválenie programu zasadnutia
o	Schválenie zápisu zasadnutia uskutočneného 23. júna 2017
o	Aktuálny stav pracovných programov Inovácie v MSP a Prístup k prostriedkom rizikového financovania

2.	European Innovation Council (EIC) Pilot: kde sa nachádzame?
o	 Pracovné programy 2018 2020
o	 Interview 
o	 Definícia „prelomových, trhy-vytvárajúcich inovácií“
o	 Mentoring
o	 Národné kontaktné body
o	High-Level Group of Innovators

3.	Blended finance (Zmiešané financovanie): možnosti a perspektívy

4.	Ostatné 

Aktuálny stav pracovných programov Inovácie v MSP a Prístup k prostriedkom rizikového financovania

Pracovné programy na roky 2018 – 2020 boli schválené per rollam.

16. zasadnutie programového výboru bolo zamerané predovšetkým na zmeny, ktoré so sebou prinesie pilotná implementácia  EIC. 

Zmeny vo formulároch na podávanie projektov v rámci MSP nástroja – Fáza 1, ktoré boli zavedené, smerujú k zvýšeniu váhy dopadu v hodnotení projektov. Podrobne sú analyzované nasledovné oblasti:

Výnimočnosť
-	Výzva a riešenie
-	Prístup

Dopad
-	Vstup na trh
-	Business model 
-	Financovanie
-	Práva duševného vlastníctva
-	Komunikácia a prístup k dátam

Implementácia
-	Tím
-	Pracovné balíky, výstupy, míľniky, riziká
-	Zdroje

Výraznou novinkou je zavedenie interview vo fáze 2 MSP nástroja. Bolo zrušené povinné zadelenie projektu k jednotlivým špecifickým oblastiam, plne sa uplatní prístup zdola a žiadateľ bude môcť podať projekt v akejkoľvek téme.
Váha hodnotiace kritérií bola revidovaná nasledovne:
-	Dopad 50%
-	Výnimočnosť 25%
-	Implementácia 25%
Prahová hodnota je 13 z 15 bodov, pričom v každom kritériu je potrebné dosiahnuť minimálne 4 body z 5.
Na interview budú pozvaní žiadatelia, ktorých projekt dosiahne prahovú hodnotu, podľa počtu získaných bodov v dištančnom odbornom hodnotení, v sume dvojnásobku dostupnej alokácie.
Interview bude pozostávať z dvoch fáz - interview porotou (Jury interview) a panelové zhodnotenie (Panel review). Porota bude zložené z minimálne 5 vysokokvalifikovaných porotcov a panelového zhodnotenia sa zúčastní 30 porotcov. 
Jednotliví žiadatelia budú môcť na interview poslať maximálne 3 zástupcov, pričom účasť externých poradcov, napr. konzultantov nebude možná. Interview v trvaní 6 min na jeden projekt bude zložené z 15-minútového briefingu, 10-minútového pitchu (odporúčaná prezentácia na 10 slidoch) a 20 minút otázok a odpovedí a 15-minútového debriefingu, výsledkom ktorého bude predbežný návrh na financovanie resp. zamietnutie projektu. Rozhodnutie bude definitívne potvrdené panelovým zhodnotením.
V súčasnosti EASME disponuje 2 000 externými hodnotiteľmi, z ktorých je 500 z investorského prostredia.  Zároveň má zazmluvnených 120 členov porôt, ktorí boli vybraní z viac ako 500 kandidátov.
 
Definícia „prelomových, trhy-vytvárajúcich inovácií“
•	Radikálne nové, prelomové produkty, služby, procesy alebo biznis modely
•	Inovácie otvárajúce nové trhy s potenciálom pre rapídny európsky/svetový rast 
•	Vytvárajú prienik medzi rôznymi technológiami, priemyselnými odvetviami a vedeckými disciplínami 
•	Inovácie, ktoré sú "menia pravidlá hry", sú vysoko rizikové a vyžadujú značné investície, aby sa dostali na trh
•	Všetky formy inovácií sa môžu kvalifikovať na podporu: od "hlbokých technológií" po nové modely podnikania
•	Uplatňuje sa na všetky sektory, vrátane "tradičných": poľnohospodárstvo, energetika, zdravie, doprava atď.
•	Projekty musia prekročiť najnovší stav techniky
•	Projekty s potenciálom vytvoriť nové trhy / nové hodnotové reťazce a podporiť pracovné miesta, rast a prosperitu v Európe

Mentoring
-	zameraný na rozvoj líderských schopností - flexibilita, vytrvalosť a strategický nadhľad
-	bude sa poskytovať MSP, ktoré získali grant v rámci SMEI, FTI alebo FET- Open
-	bude poskytovaný zakladateľom firiem, CEO a lídrom, mentori budú vybraní z databázy fázy 2

EIC High Level Group of Innovators

Skupina 15 vysoko kvalifikovaných inovátorov (vrátane Martina Bruncka z SK) s mandátom:
-	Poradenstvo pri navrhovaní a implementácii EIC v 9. RP
-	Posúdenie a validovanie krokov navrhnutých v pilotnom programe EIC
-	Pôsobia ako veľvyslanci iniciatívy EIC

Päť kľúčových oblastí zamerania:
o	Vízia a benefity
o	Výber projektov a financovanie
o	Ekosystémy
o	Užívateľské rozhranie
o	Kľúčové ukazovatele výkonnosti a monitorovanie

Blended Finance Pilot  - Pilotný projekt zmiešaného financovania

Ciele
-	Financovanie rastu vo veľkých sumách a v krátkom časovom horizonte
-	Súkromní investori a veritelia chcú financovať prijímateľov MSP nástroja
-	Prijímatelia MSP nástroja vyhľadávajú súkromných investorov

Výzvy
-	Rýchla realizácia pilotu, učenie sa za pochodu, viditeľnosť pilotného projektu
-	Množstvo kombinácií a permutácií financovania
-	Právny rámec je do značnej miery nemenný
-	Financovania grantmi veľmi populárne a rozšírené
-	
Prístup
-	Vytvoriť jednoduchý systém
-	Vynechať možnosti, ktoré vyžadujú rozsiahle licencie, schválenie regulačným orgánom atď.
-	Zvážiť možnosti, keď grant znižuje riziko v očiach investorov a veriteľov, a preto vedie k výhodnejším podmienkam
-	Legislatívny stresový test (pravidlá účasti, finančné nariadenia)
-	Stavať na existujúcich biznis procesoch a ľudskom kapitáli
-	Doplniť súčasné granty v rámci MSP nástroja

Nasledujúci termín zasadnutia programového výboru: začiatok roka 2018

5.  Odporúčané závery:
Pripraviť opatrenia / podujatia / workshopy na oboznámenie potenciálnych slovenských žiadateľov so zmenami, ktoré pri žiadostiach o nástroj MSP, fáza 1 a fáza 2, zavádza implementácia EIC.

6.   Prehľad prinesenej dokumentácie a miesto jej uloženia
Prezentácie zo 16. zasadnutia Programového výboru pre Inovácie v MSP a Prístup k prostriedkom rizikového financovania

7.   Osobitne vyhodnotený očakávaný prínos ZPC
Získané informácie a poznatky prispejú k participácii a úspešnosti slovenských subjektov v H2020.

8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk
Súhlasím so zverejnením správy na internete
Správu vypracoval: Ing. Rastislav Braďura				  .........................		
Dátum: 18.10.2017
Správu schválil:  prof. RNDr. Ján TURŇA, CSc., generálny riaditeľ .........................